CELEX: 32013B0616
Language: et
Date: 2013-04-17 00:00:00
Title: 2013/616/EL: Euroopa Parlamendi otsus, 17. aprill 2013 , ühisettevõtte Clean Sky 2011. aasta eelarve täitmisele heakskiidu andmise kohta

16.11.2013   
            
            
               ET
            
            
               Euroopa Liidu Teataja
            
            
               L 308/340
            
         
      EUROOPA PARLAMENDI OTSUS,
   17. aprill 2013,
   ühisettevõtte Clean Sky 2011. aasta eelarve täitmisele heakskiidu andmise kohta
   (2013/616/EL)
   EUROOPA PARLAMENT,
   
               —
            
            
               võttes arvesse ühisettevõtte Clean Sky 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet ühisettevõtte Clean Sky eelarveaasta 2011 raamatupidamise aastaaruande kohta koos ühisettevõtte vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05755/2013 – C7-0040/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (3) eriti selle artiklit 208,
            
         
               —
            
            
               võttes arvesse nõukogu 20. detsembri 2007. aasta määrust (EÜ) nr 71/2008, millega luuakse ühisettevõte Clean Sky, (4) eriti selle artikli 11 lõiget 4,
            
         
               —
            
            
               võttes arvesse ühisettevõtte Clean Sky finantseeskirju, mis võeti vastu juhatuse otsusega 7. novembril 2008,
            
         
               —
            
            
               võttes arvesse kontrollikoja 8. veebruari 2011. aasta arvamust nr 2/2011 ühisettevõtte Clean Sky finantseeskirjade kohta,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit (A7-0086/2013),
            
         
               1.
            
            
               annab heakskiidu ühisettevõtte Clean Sky tegevdirektori tegevusele ühisettevõtte 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, ühisettevõtte Clean Sky tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
         
      
      
         
            Peasekretär
         
         Klaus WELLE
         
      
   
   
      (1)  ELT C 6, 10.1.2013, lk 9.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  ELT L 30, 4.2.2008, lk 1.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on ühisettevõtte Clean Sky 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse ühisettevõtte Clean Sky 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet ühisettevõtte Clean Sky eelarveaasta 2011 raamatupidamise aastaaruande kohta koos ühisettevõtte vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05755/2013 – C7-0040/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (3) eriti selle artiklit 208,
               
            
                  —
               
               
                  võttes arvesse nõukogu 20. detsembri 2007. aasta määrust (EÜ) nr 71/2008, millega asutatakse ühisettevõte Clean Sky, (4) eriti selle artikli 11 lõiget 4,
               
            
                  —
               
               
                  võttes arvesse ühisettevõtte Clean Sky finantseeskirju, mis võeti vastu juhatuse otsusega 7. novembril 2008,
               
            
                  —
               
               
                  võttes arvesse kontrollikoja 8. veebruari 2011. aasta arvamust nr 2/2011 ühisettevõtte Clean Sky finantseeskirjade kohta,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit (A7-0086/2013),
               
            
                  A.
               
               
                  arvestades, et ühisettevõte Clean Sky (edaspidi „ühisettevõte”) loodi 2007. aasta detsembris kümneks aastaks eesmärgiga kiirendada liidus keskkonnasäästliku õhutranspordi tehnoloogiate väljatöötamist, valideerimist ja tutvustamist, et need võimalikult varakult kasutusele võtta;
               
            
                  B.
               
               
                  arvestades, et ühisettevõte alustas iseseisvalt töötamist 2009. aasta novembris;
               
            
                  C.
               
               
                  arvestades, et kontrollikoda märkis, et ta sai piisava kindluse ühisettevõtte 2011. aasta raamatupidamise aastaaruande usaldusväärsuse kohta;
               
            
                  D.
               
               
                  arvestades, et kontrollikoda on esitanud märkustega arvamuse ühisettevõtte raamatupidamise aastaaruande aluseks olevate tehingute seaduslikkuse ja korrektsuse kohta;
               
            
                  E.
               
               
                  arvestades, et liidu maksimaalne rahaline toetus ühisettevõttele kümne aasta jooksul on 800 000 000 eurot, mis makstakse teadusuuringute seitsmenda raamprogrammi eelarvest;
               
            
         Eelarvehaldus ja finantsjuhtimine
      
      
                  1.
               
               
                  võtab teadmiseks, et ühisettevõtte 2011. aasta lõplik paranduseelarve sisaldas 175 000 000 euro ulatuses kulukohustuste assigneeringuid ja 159 800 000 euro ulatuses maksete assigneeringuid; märgib samuti, et kulukohustuste ja maksete assigneeringute kasutusmäärad olid vastavalt 94 % ja 64 %; nõuab, et nimetatud puuduste kõrvaldamise kohta esitataks üksikasjalik eduaruanne, milles tehakse konkreetsed ettepanekud kasutusmäära järkjärguliseks suurendamiseks;
               
            
                  2.
               
               
                  väljendab muret, et maksete assigneeringute vähene kasutusmäär kajastab viivitusi ühisettevõtte tegevuste elluviimisel, sh olulisi viivitusi konkursikutsete avaldamise ja toetuslepingute sõlmimise vahel; nõuab tungivalt, et ühisettevõte rakendaks vajalikud meetmed mainitud viivituste vältimiseks, vähendades konkursikutse avaldamisest ühisettevõtte toetuslepingu sõlmimiseni kuluvat keskmist aega, mis 2011. aastal käivitatud esimese projektikonkursi puhul oli 291 päeva;
               
            
                  3.
               
               
                  rõhutab tõsiasja, et eelarve vähese täitmismäära tõttu jäi välja maksmata liiga palju raha, mis moodustas aasta lõpu seisuga 51 000 000 eurot, s.o 32 % 2011. aastal kasutada olnud maksete assigneeringutest;
               
            
                  4.
               
               
                  avaldab kahetsust asjaolu üle, et ühisettevõte kandis ilma juhatuse otsuseta 2012. aastasse üle 68 000 000 euro väärtuses maksete assigneeringuid, mis on vastuolus ühisettevõtte finantseeskirjadega;
               
            
                  5.
               
               
                  tunnistab olulisi viivitusi, mis leidsid aset 2011. aastal seoses liikmetega sõlmitavate toetuslepingute alusel esitatavate väljamaksetaotlustega, mistõttu lõplikus raamatupidamise aastaaruandes ei olnud võimalik suurt osa väljamaksetaotlustest kinnitada; märgib, et juhatus ei saanud sellega seotud mitterahalist toetust summas 52 000 000 eurot õigel ajal heaks kiita, mistõttu ei olnud võimalik seda netovaradesse kanda, vaid tuli kajastada kohustuste all; võtab teadmiseks, et selle tagajärjel on ühisettevõtte aruandes esitatud netovara 18 500 000 euroga negatiivne, kuna lõplikus raamatupidamise aastaaruandes on nõuetekohaselt kajastatud seda ajutist olukorda, mis ei kujuta ühisettevõtte jaoks maksejõuetuse riski;
               
            
                  6.
               
               
                  väljendab muret asjaolu pärast, et kontrollikoda lisas ühisettevõtte raamatupidamisaruannet käsitlevale aruandele märkustega arvamuse raamatupidamise aastaaruande aluseks olevate tehingute seaduslikkuse ja korrektsuse kohta, sest järelauditite põhjal oli veamäär 6,16 %; märgib, et ühisettevõte tegi järelauditid, mis hõlmasid 44 300 000 eurot (18,8 % kõigist aastatel 2008–2010 ühisettevõttele laekunud väljamaksetaotlustest); peab kahetsusväärseks, et nende järelauditite põhjal oli veamäär 6,16 % – või 4,09 %, kui arvestada rakendatud parandusmeetmeid, nagu tagasinõudmise mehhanism; rõhutab veel kord, et ühisettevõttel tuleks viivitamatult parandada oma toetuste haldamist puudutavate eelkontrollide kvaliteeti; nõuab, et eelarve heakskiidu andmise eest vastutavat institutsiooni teavitataks ühisettevõtte järgmiste järelauditite tulemustest ning et koostataks üksikasjalik eduaruanne, milles tehakse konkreetsed ettepanekud veamäärade järkjärguliseks vähendamiseks;
               
            
         Sisekontrollisüsteemid
      
      
                  7.
               
               
                  märgib kontrollikoja andmetel, et ühisettevõte ei ole 2011. aastal täies ulatuses rakendanud oma sisekontrolli- ja finantsinfosüsteeme, sh uut rakendust, mille otstarve on hallata liikmete ja abisaajate väljamaksetaotlustega seotud andmeid, ning et kulude hüvitamise taotluste valideerimiseks kasutatud eelkontrollimenetlused vajavad parandamist; nõuab, et ühisettevõte rakendaks vajalikud meetmed oma sisekontrolli- ja finantsinfosüsteemide ja vajalikuks peetavate vahendite lõplikuks rakendamiseks;
               
            
                  8.
               
               
                  võtab kahetsusega teadmiseks, et väljamaksetaotluste suhtes kohaldatavates eelkontrollimenetlustes tuvastati järgmised puudused:
                  
                              —
                           
                           
                              väljamaksetaotluste eelkontrollimisel kasutatavad kontrollnimekirjad ei olnud alati täielikud,
                           
                        
                              —
                           
                           
                              ühel juhul sisaldas toetajaliikme väljamaksetaotlusele lisatud kontrollitõend erandeid, mis mõjutasid personalikulusid ja allhankeid, kuid nende erandite alusel väljamaksetaotluses muudatusi ei tehtud,
                           
                        
                              —
                           
                           
                              vastupidiselt finantsmenetluste käsiraamatus ettenähtule puuduvad tõendid selle kohta, et sisulist kontrolli tegevad ametnikud kontrolliksid ka lepingute täitmise finantsaspekte, ning
                           
                        
                              —
                           
                           
                              vähemalt kolme tehingu puhul kuulusid finantskontroll ja eelarvevahendite käsutaja ülesanded haldusjuhi kohustuste hulka, mis on vastuolus finantsmenetluste käsiraamatu ning ülesannete lahususe põhimõttega;
                           
                        
            
                  9.
               
               
                  nendib, et peaarvepidaja viis süsteemide aluseks olevate tegevusprotsesside kinnitamise lõpule 2012. aasta märtsis, nagu on nõutud ühisettevõtte finantseeskirjades; märgib, et peaarvepidaja aruandes esitati mitmeid soovitusi, mis puudutasid näiteks vajadust parandada väljamaksetaotluste heakskiitmise süsteemi ning võtta kasutusele rakendus, mille abil juhtkonnale eelarve ja raamatupidamisarvestuse kohta nõuetekohaselt aru anda;
               
            
                  10.
               
               
                  märgib, et 2011. aastal tegi komisjoni siseauditi talitus riskihindamise ning et selle riskihindamise alusel esitati juhatusele vastuvõtmiseks strateegiline auditikava ajavahemikuks 2012–2014; tuletab meelde, et ühisettevõte alustas iseseisvalt töötamist 2009. aasta novembris;
               
            
                  11.
               
               
                  märgib, et ühisettevõtte jooksvate kuludega seotud sissenõudekorraldusi ei väljastatud nõuetekohaselt, kuna liikmetele 2011. aasta osamakse tasumiseks esitatud taotlusele ei olnud lisatud rahavoogude prognoosi, nagu näeb ette rahastamisleping;
               
            
         Muud haldusküsimused
      
      
                  12.
               
               
                  märgib kontrollikoja järeldustele tuginedes, et 2011. aasta lõpu seisuga ei olnud ühisettevõte veel lõpule viinud asutusesiseseid menetlusi nende sätete kohaldamise järelevalveks, millega reguleeritakse uurimistulemuste kaitset, kasutamist ja levitamist;
               
            
                  13.
               
               
                  rõhutab veel kord, et kontrollikoda tõi oma 2011. aasta arvamuses ühisettevõtte finantseeskirjade kohta välja mitu valdkonda, mis vajasid parandamist, kuid see protsess on alles lõpule viimata; väljendab heameelt, et ühisettevõte kavatseb oma finantseeskirju parandada koos raamfinantsmääruse ajakohastamisega;
               
            
                  14.
               
               
                  märgib, et 2011. aastal koostas ühisettevõte talitluspidevuse kava ja tegi edusamme IT-turvalisuse menetluste formaliseerimisel ning samuti on kindlaks määratud avariitaasteplaani olulised osad, kuigi plaani lõplikuks valmimiseks ja heakskiitmiseks tuleb veel tööd jätkata;
               
            
                  15.
               
               
                  väljendab heameelt asjaolu üle, et asukohaleping, milles käsitletakse tööruume, privileege ja immuniteete ning Belgia poolt ühisettevõttele antavat muud toetust, sõlmiti ühisettevõtte ja Belgia ametiasutuste vahel 2012. aasta veebruaris;
               
            
         Muud küsimused
      
      
                  16.
               
               
                  kordab oma üleskutset kontrollikojale esitada mõistliku tähtaja jooksul Euroopa Parlamendile eriaruanne ühiste küsimuste kohta, mis tekivad ühisettevõtete eripära tõttu ja mida ühisettevõtted peaksid koos oma partneritega käsitlema, et tagada oma tegevuse lisandväärtus ja liidu teadusuuringute, tehnoloogiaarenduse ja tutvustamistegevuse programmide tulemuslik elluviimine; märgib ühtlasi, et samas aruandes tuleks esitada ka hinnang ühisettevõtete asutamise ja struktuuri tulemuslikkuse kohta.
               
            
         (1)  ELT C 6, 10.1.2013, lk 9.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  ELT L 30, 4.2.2008, lk 1.
      
         (5)  EÜT L 357, 31.12.2002, lk 72.